Важно соопштение !
Кандидатите за време на реализацијата на испитите во рамки на државната матура:
· НЕ СМЕАТ да внесат телефони или други електронски уреди во просториите за полагање на денот на испитот
· во испитната просторија треба да влезат само со документ за идентификација (лична карта, пасош, ученичка легитимација, возачка дозвола) и пенкала кои пишуваат сино, како и прибор за испитот по Математика
· да се облечени пристојно на денот на испитот
· на денот на испитот задолжително треба да бидат пред означениот влез на испитниот објект (училиштето) според претходно истакнатиот Распоред најдоцна до 8:45 часот
· штом влезат во испитниот простор да го следат лицето одредено од УМК до своето место за полагање 
· да проверат дали нивните лични податоци се означени на клупата на која седат
· кога ќе го слушнат кратко ѕвонење во 10:00 (прво ѕвонење) да започнат со читање на упатството на насловната страна од тестот. Тестот не смее да се отвара пред второто ѕвонење.
· по второто ѕвонење во 10:15 да ја проверат исправноста на тестот (со листање на целиот тест) и доколку констатираат дека е во ред да започнат со решавање на тестот, а во спротивно со кревање на рака да го информираат тестаторот.
· За време на испитот кандидатот може да ја напушти просторијата само во случај кога станува збор за здравствен проблем по проценка на тестаторот, заедно со еден од резервните тестатори
Кандидатот кој ги нарушува правилата за полагање на испити од државната матура, може да биде опоменат во текот на испитот, отстранет од испитот, да му биде поништен испитот и да му се поништи испитот со забрана за полагање на испити во истиот и во наредниот испитен рок. 
Под нарушување на правилата се подразбира: 
- поседување и употреба на недозволен материјал во испитната просторија (хартија, мобилен телефон и други електронски уреди); 
- несоодветно однесување во текот на испитот (кога кандидатот се обидува да го прекине испитот, кога еден кандидат му пречи на друг кандидат или кога кандидатот упатува закани кон тестаторите или набљудувачите на испитот); 
- размена на информации поврзани со испитот; 
- препишување од друг кандидат; 
 - полагање наместо друг кандидат;
 - непредавање на целиот или на дел од испитниот материјал (тестот и/или листата со одговори); - дозволување сопствениот труд да го искористи друг кандидат;
 - пишување на (недолични) знаци или содржини на тестот или листата за одговори кои не се поврзани со испитот и 
- го пишува идентитетот на кандидатот на некој дел од тестот. 
 За нарушување на правилата за полагање на екстерните испити од државната матура, направени од страна на кандидатот, се изрекуваат следните мерки: 
- опомена во тек на испитот; 
- прекинување на испитот (отстранување од испит); 
- поништување на испитот и 
- поништување на испит со забрана за полагање на испити од државната матура во истиот и во наредниот испитен рок. 
Мерката опомена во тек на испитот, се изрекува во случаите кога кандидатот само еднаш зборува во текот на испитот, се врти или се обидува да воспостави контакт со други кандидати. 
Мерката прекинување на испитот (отстранување од испитот), се изрекува во случаите кога кандидатот несоодветно се однесува во текот на испитот (кога кандидатот се обидува да го прекине испитот, кога еден кандидат му пречи или помага на друг кандидат). 
Одговорите на кандидатот на тестот се вреднуваат до изрекувањето на мерката прекинување на испитот (отстранување од испитот).

Мерката поништување на испитот, се изрекува во случаите кога кандидатот во текот на испитот:
 - поседува недозволени средства кои не се пропишани со испитната програма (хартија, мобилен телефон или други електронски уреди); 
- разменува информации поврзани со испитот со друг кандидат или тестатор; 
- препишува од друг кандидат;
 - дозволува сопствениот труд да го искористи друг кандидат или 
- не го предава целиот испитен материјал (тестот и/или листата со одговори).

Мерката поништување на испитот, се изрекува и во процесот на оценување кога оценувачот на екстерниот испит констатира дека во тестот: 
- кандидатот го напишал своето име и презиме (или го открил својот идентитет);
 - има идентични одговори на есејските прашања со најмалку уште еден кандидат или 
- е откриен плагијат во одговорите на есејските прашања од наведени извори.
Мерката поништување на испит со забрана за полагање на испитите од државната матура во истиот и во наредниот испитен рок, се изрекува во случаите кога кандидатот: 
- полага наместо друг кандидат (замена на идентитет) или 
- несоодветно се однесува во текот на испитот (кога кандидатот упатува закани кон друг кандидат или тестатор или набљудувач на испитот). 

Одговорите на кандидатот при изрекување на мерката поништување на испит со забрана за полагање на испитите од државната матура во истиот и во наредниот испитен рок се вреднуваат со нула бодови на целиот тест за тој испит за кој е изречена мерката и на кандидатот му се забранува да ги полага преостанатите испити во текот на истиот испитен рок, како и му се забранува да полага испити од државна матура во наредниот испитен рок. 


Линк  (Правилникот за државна матура и Измена и дополнување на правилникот за државна матура) 
http://www.matura.gov.mk/documents.aspx?language=MK&page=O6dtQQpiV3o=

